Բաբկեն Չուգասզյան

Բաբկեն Լևոնի Չուգասզյան (), բանասեր-արևելագետ։ Բանասիրական գիտությունների թեկնածու (1962)։ Հայկական ԽՍՀ մշակույթի վաստակավոր գործիչ (1984)։

Լևոն և Գարեգին Չուգասզյանների հայրը։

Կենսագրություն 
Բաբկեն Չուգասզյանը ծնվել է Թավրիզում։ 1951 թվականին ավարտել է Երևանի պետական համալսարանը։ 1955-1958 թվականներին աշխատել է ԵՊՀ հրատարակչությունում, 1965-1997 թվականներին՝ Մատենադարանում, 1965-1994 թվականներին՝ փոխտնօրեն։

Բաբկեն Չուգասզյանի ուսումնասիրությունները վերաբերում են հայ-իրանական առնչություններին, պարսկերեն գրականությանը («Հայ-իրանական գրական առնչություններ (V-XVIII դդ.)», 1963, «Խրատք Նուշիրուանի», 1966), նորահայտ բնագրերի հայտնաբերման ու հրատարակության խնդիրներին (Հովհաննես Սեբաստացի, «Պատմութիւն Սեբաստիոյ», 1974, XIII դ. «Բժշկարան ձիոյ եւ առհասարակ գրաստնոյ», 1980, «Գեորգ Դպիր Պալատեցու կյանքի և գործունեության տարեգրություն, 1737-1811», 1994)։ Հեղինակ է նաև «Հայրենադարձ իրանահայ դեմքեր» (1997) կենսագրական բառարանի։

Ծանոթագրություններ

Արտաքին հղումներ 
 Բաբկեն Չուգասզյանի 90 ամյակին
 Բաբկեն Չուգասզյան

Հայ բանասերներ
Հայ արևելագետներ
Բանասիրական գիտությունների թեկնածուներ